cyanic-selkie/wikianc huggingface dataset:
Skyting under Sommer-OL 1908
50 og 100 yards rifle
Dato: 11. juli. 19 utøvere fra fem nasjoner.
25 m rifle bevegelig mål
Dato: 11. juli. 22 utøvere fra fem nasjoner.
25 m rifle forsvinnende mål
Dato: 11. juli. 22 deltakere fra fem nasjoner.
50 og 100 yards rifle lagskyting
Dato: 11. juli. Tre nasjonslag med fire mann på hvert lag.
50 yards pistol
Dato: 11. juli. 43 deltakere fra sju nasjoner.
50 yards pistol, lagskyting
Dato: 11. juli. Sju nasjonslag med fire man på hvert lag.
Løpende hjort dobbeltskudd
Dato: 11. juli. 15 deltakere fra fire nasjoner.
Trap
Dato: 8. og 9. juli. 60 deltakere fra åtte nasjoner.
Trap, lagskyting
Dato: 10. og 11. juli. Sju nasjonslag med seks utøvere på hvert lag.
Federica Mogherini
Federica Mogherini (født 16. juni 1973 i Roma) er en italiensk statsviter og politiker (Partito Democratico). Hun var utenriksminister i Italia fra februar til oktober 2014 og EUs høyrepresentant for utenriks- og sikkerhetspolitikk og visepresident i Juncker-kommisjonen fra 1. november 2014 til 1. desember 2019. Hun ble i 2020 utnevnt til rektor for Europa-colleget, en utnevnelse som var gjenstand for en del diskusjon.
Spitsbergenrock
Spitsbergenrock var en rockefestival som ble arrangert i Longyearbyen i 2009 og 2010. Konsertene ble holdt på Svalbar, Barentz Pub, Huset og i Endalen.
Federica Mogherini
Mogherini har studert statsvitenskap ved La Sapienza-universitetet i Roma. Hun var medlem av Italias deputertkammer fra 2008 til 2014.
Spitsbergenrock
Festivalen ble lagt ned av økonomiske årsaker.
Federica Mogherini
Mogherini er datter av filmregissøren Flavio Mogherini. Hun er gift med Matteo Rebesani og har to døtre.
August Leskien
August Leskien (født 8. juli 1840 i Kiel i hertugdømmet Holstein, død 20. september 1916 i Leipzig) var en tysk indoeuropeist og slavist.
Leskien studerte først under Georg Curtius ved universitetet i Kiel, og fulgte siden denne til universitetet i Leipzig. Han studerte også sammenlignende indoeuropeisk språkvitenskap under August Schleicher ved universitetet i Jena. I 1870 ble han universitetet i Leipzigs første professor i slaviske språk. Han regnes som en av grunnleggerne av den junggrammatiske skolen i Leipzig, sammen med Karl Brugmann, Hermann Osthoff og Berthold Delbrück. Ved siden av sydslaviske språk studerte han først og fremst gammelkirkeslavisk og litauisk.
Blair Waldorf
Blair Cornelia Waldorf er en fiktiv skikkelse i tv- og bokserien Gossip Girl. Blair spilles i tv-serien av Leighton Meester.
Bakgrunn
Blair er født i New York på Upper East Side. Hun er datter av Harold Waldorf og Eleanor Waldorf Rose. Hun er født inn i en rik familie og går på privatskole. Blair er som moren, opptatt av mote og går alltid i de kulest klærne. Bestevenninnen og rivalen Serena Celia van der Woodsen er en person Blair er mye sammen med og de har kjent hverandre siden barndommen. De er alltid med på de kuleste festene og er svært populære. Nathaniel Fritzwiliam Archibald er eks-kjæresten hennes og hun har hatt et av-og-på forhold med han siden barneskolen. Men i siste episode av sesong 2, blir hun sammen med Charles Bartholomew Bass, som hun også har kjent hele livet. Hun er kjent for å være en egoistisk person, selvopptatt og snobbete.
Familie
Hun er datter av Harold Waldorf og Eleanor Waldorf Rose. Harold er en suksessrik advokat. Han forlot moren for en mannlig modell med navn Roman og flyttet til en vingård i Frankrike og bor der med Roman. Moren er klesdesigner, hun designer klær for sitt eget merke Waldorf Design, som blair ettervern tar over, hun samarbeider også med merker som Victoria Secret og har giftet seg på nytt med Cyrus Rose. Hun er veldig glad i faren og moren, men hun er litt mer skeptisk til stefaren. Hun og stebroren kommer ikke godt overens fordi han og Besteveninden var sammen, og han var en rar kunstner fra brooklyn, et sten hun ikke liker.
Skole
Blair går på privatskolen «Constance Billard School for Girls». Hun er populær på skolen, men må dele rampelyste med bestevenninnen, Serena. Senere i livet ønsker hun og begynne på Yale, slik som hennes far gjorde. Blair er skoleflink, og får høye karakterer. Hun går i 12. klasse og er "senior", hun er også leder i faddergruppene de har.
Gossip Girl - Sesong 1
I sesong 1 er Blair introdusert som New York Upper East Sides "It Girl". Serena kommer tilbake, og vil at alt skal bli som før, etter at hun og Nate hadde gått bak ryggen til Blair. Blair vet det ikke noe om det før den natten hun og Nate skal gjøre det for første gang, når Nate sier det til henne. Hun blir sint på både ham og Serena.
Siden moren til Blair er klesdesigner stiller Blair noen gang som modell til fotograferinger, men en gang lurer moren Serena til å stå modell, i stedet for Blair. Blair fikk ikke vite at Serena var blitt lurt og det førte til enda en krangel i det turbulente forholdet dem imellom.
Etter at hun har fått høre om Nate og farens stoffproblemer, gjør hun det slutt med Nate. Hun treffer Nates bestevenn, Charles Bass (Chuck) på en klubb, og etter noen dansetrinn mister hun sin møydom til han.
Etter runden med Chuck prøver hun å fokusere på Nate og å få ham tilbake. Hun ber også Chuck holde tett om det som skjedde mellom dem. I Blairs bursdagsfest kommer ikke Nate engang. Chuck forteller henne hva han egentlig føler for henne og gir henne bursdagspresangen hun hadde ønsket seg hos Nate.
Chuck lyver til Nate om at Carter Beizen, Nates største fiende, dater Blair i all hemmelighet. Nate og Carter havner i en slåsskamp på Blairs fest. Derav lærer Blair at Chuck ikke er til å stole på.
Blair sier at forholdet til Chuck er over, men Chuck nekter, det er han og Blair som skal være sammen og forteller Nate om den fuktige kvelden. Blair og Nate slår opp og blir sammen gang på gang. Etterhvert kommer det frem i Gossip Girl at Blair har hatt sex med to menn samtidig, noe som bare er løgn. Nate slår opp og ender vennskapet med Chuck.
Blair skal reise til Frankrike, men like før avreise dukker Serena opp, hun vil starte på nytt igjen, og glemme alt som var. Blair bestemmer seg for og ikke dra.
Kisumu
Kisumu er en stor havneby i Kenya og landets tredje største by med en befolkning på omkring 400 000. Den ligger rett ved Victoriasjøen.
Kisumu er den største byen vest i Kenya, og hovedstad i Nyanzaprovinsen. Byens flyplass heter Kisumu Airport og har daglige avganger til Kenyas hovedstad Nairobi, og flere andre steder.
Dens betydning som havneby har minsket blant annet ettersom vannhyasintens utbredelse har gjort det vanskelig å legge til ved byen.
Kjente personer fra Kisumu
Ordet man bruker når man snakker om en person fra Kisumu er en «jakisumo». Kjente jokisumoere er blant annet:
Ksenija Sadovskaja
Ksenija Sadovskaja (født 17. mai 1991) er en belarusisk skøyteløper.
Hun representerte Belarus under Vinter-OL 2018 i Pyeongchang, hvor hennes beste resultat var nummer 30 på 500 meter.
Åslendet
Åslendet er en bygd i Gjøvik kommune i Innlandet, og er nabobygda til Vardal og Bureisninga. Det er en veldig bra badeplass som heter Glæstadtjennet oppi Åslendet, og for å komme seg til Snertingdal må man kjøre gjennom Åslendet. Tidligere Autofil-programleder Jan Erik Larssen har slekt på Åslendet.
Farsund og Lista idrettsklubb
Farsund og Lista idrettsklubb, forkortet FLIK, er en idrettsklubb i Farsund kommune i Agder. Idrettsklubben ble stiftet 10. april 2019. Klubben er Farsund kommunes største frivillige organisasjon med over 1200 medlemmer. FLIK er et allidrettslag innen bueskyting, fotball, friidrett, håndball, turn og volleyball.
Historie
I november 2018 bestemte hovedstyrene i Farsund idrettslag (FIL), IK Borhaug og Lista idrettslag for å slå seg sammen og danne et nytt idrettslag. Endelig vedtak ble gjort på ekstraordinære årsmøter 6. mars 2019. Stiftelsesmøte fant sted 10. april 2019. Det ble avholdt navnekonkurranse hvor det kom inn 87 navneforslag. Navnet falt på Farsund og Lista idrettsklubb (FLIK). Ved etableringen hadde klubben ca 1250 medlemmer.
Det ble valgt å gå helt bort fra draktfargene fra de tre gamle klubbene. Nye draktfarker i kombinasjon mørkeblått og lyseblått ble valgt.
Morten Ståle Nilsen
Morten Ståle Nilsen (født 1971) er en norsk redaktør, musikkjournalist og filmkritiker.
Nilsen har vært ansatt som både musikkanmelder og redaktør for bladet BEAT. I tillegg har han vært musikkanmelder i Aftenposten og VG.
I 2003 var han dommer i det TV-sendte talentprogrammet Idol. Han var også aktør i det kontroversielle radioprogrammet Et Norge i krig (sammen med blant annet Kristopher Schau), som gikk på P3 i 2004. Han samarbeidet også med Schau om TV-programmet De syv dødssyndene, som gikk på TV 2 i 2007.
I 2017 var han redaktør for boka So Long, Leonard Cohen. I boka bidrar 11 norske forfattere og journalister med ulike aspekter ved den legendariske artistens liv og produksjon.
David Neville
David Neville (født 1. juni 1984, Merriville i Indiana) er en amerikansk friidrettsutøver som hovedsakelig konkurrerer på 400 meter.
Han deltok under innendørs-VM 2008, der han ble utslått i semifinalen på 400 meter, og ikke fikk løpe finalen. Under OL 2008 var han med på det amerikanske laget som vant gull på 4 x 400 meter stafett. Han tok i tillegg en individuell bronsemedalje på 400 meter og fullbyrdet dermed en amerikansk trippelseier (de andre var LaShawn Merritt og Jeremy Wariner).
Khalid Mahmood
Khalid Chaudry Mahmood (født 12. april 1959 i Mehta Losar i Punjab i Pakistan) er en norsk politiker. Mahmood sitter i Oslo bystyre for Arbeiderpartiet, og har siden 2005 også vært vararepresentant til Stortinget.
Mahmood flyttet fra Pakistan til Norge som tenåring. Han har studert samfunnsøkonomi ved Universitetet i Oslo. Han har også jobbet som journalist. Han har hatt en rekke verv i organisasjonslivet, blant annet i Pakistan Workers Welfare Union, bedriftsforsamlingen i Oslo Sporveier og Oslo skolestyre. Mahmood meldte seg inn i Høyre i 1979, og ble for første gang innvalgt i bystyret i 1984. Han meldte overgang til Arbeiderpartiet etter debatten om det omstridte innvandrerregnskapet på 1990-tallet.
I 2014 utga Mahmood en bok om Norgeshistorien på urdu, den første av sitt slag.
I 2015 hadde Mahmood sittet åtte perioder i bystyret og ble etter valget i 2015 omtalt som bystyrets superveteran.
Saker (utvalg)
I 1995 fikk Mahmood spesielt mye mediaoppmerksomhet som bystyremedlem. Etter valget fikk Høyre og Fremskrittspartiet flertall i bystyret med ett mandats overvekt, og innledet samtaler om byrådssamarbeid. Som en del av dette samarbeidet gikk det nye byrådet inn for å sette opp et innvandringsregnskap, noe Mahmood valgte å stemme imot. Konstellasjonen mistet derfor flertallet, og Oslo endte med et mindretallsbyråd fra Høyre. Mahmood meldte deretter overgang til Arbeiderpartiet.
I 2009 publiserte Aftenposten et intervju med Mahmood der han uttrykte sin bekymring for islamofobi og hva han beskrev som «en forfølgelse av muslimer». I intervjuet referte Mahmood til muslimer som en av samfunnets svakeste grupper og sa: «Vi er vår tids jøder, stigmatiserte, generaliserte og fremstilt som en trussel mot samfunnet. Fremstilt som usiviliserte mennesker som lever et dobbeltliv – ordentlig utad, men innad fundamentalister som undertrykker og bruker vold mot kvinner.»
Giuseppe Acerbi
Giuseppe Acerbi (født 3. mai 1773 i Castel Goffredo ved Mantova, død 29. august 1846 på samme sted) var en italiensk reisende. Han skal ha vært den første italieneren som besøkte Nordkapp.
Acerbi foretok lange reiser i Europa og i Orienten, og var 1826–1834 østerriksk generalkonsul i Egypt. I 1816 grunnla han avisen Biblioteca Italiana i Milano, hvor han skrev artikler om Egypt og om italiensk litteratur. Han etterlot seg store samlinger, som han skjenket til universitetet i Padova og museene i Milano og Wien.
Nordlig pelssel
Nordlig pelssel (Callorhinus ursinus) tilhører øreselfamilien og er den eneste pelsselen som lever på den nordlige halvkule. Arten er også kjent som nordlig sjøbjørn og Pribilof-pelssel, siden cirka 900 000 individer lever på Pribiloføyene. Den bjørnelignende pelsen blir handlet som selskinn.
Slektstre
Kladogrammet over viser slektskapet i øreselfamilien.
Ali Al-Ahmed
Ali Abbas al-Ahmed (علي آل أحمد; født 1966) er en saudiarabisk ekspert på saudiarabiske politiske forhold, inkludert terrorisme, islamske bevegelser, wahhabisme, politisk historie, relasjoner til USA og historien til al-Saud familien. Han er grunnlegger og direktør av Institute for Gulf Affairs, en uavhengig tankesmie i Washington, D.C., som fokusere på å gi analyser og informasjon om politiske spørsmål i Gulfregionen og spesielt Saudi-Arabia og landes relasjoner til USA.
HMS «Ocean» (L12)
HMS «Ocean» (L 12) er et britisk skip for amfibisk krigføring med intern dokk og stort helikopterdekk. Det kan bære tolv middels tunge helikoptere, seks angrepshelikoptere og fire landgangsfarkoster.
Schemenlaufen
Schemenlaufen («skyggeløpet») er det sentrale opptoget i karnevalet i Imst, i Østerrike. Det finner sted hvert fjerde år og alltid på søndag før fetetorsdag som er den siste torsdag før fastelavn. Opptoget foregår fra tidlig om morgenen til nøyaktig klokken 1800. Etter gammel tradisjon er det bare menn som deltar, men som også forestiller kvinnelige figurer. Kvinnene i Imst er ansvarlig for å lage draktene. Hovedfigurene opptrer i par, en mann bærer roterende klokker og en annen større klokker som veier opptil 35 kilo.
Schemenlaufen ble i 2012 oppført på UNESCOs liste over mesterverker i muntlig og immateriell kulturarv.
Europamesterskapet i maratonsvømming
Europamesterskapet i maratonsvømming ble arrangert første gang i 1989, og arrangeres annenhvert år.
Mesterskapet blir arrangert av LEN.
Mesterskap
{{legend|palegreen|del av EM i svømmesport}} {{legend|khaki|frittstående utgave}}
Acideres
Acideres er en slekt av biller som hører til familien trebukker (Cerambycidae). Slekten omfatter bare én art.
Utseende
En stor til meget stor (30-83 millimeter), avlang, gulbrun trebukk. Hode og pronotum er forholdsvis små, de lange dekkvingene utgjør mesteparten av kroppslengden. Antennene er svarte, tynne, nesten så lange som kroppen hos hunnen og tydelig lengre hos hannen. Hodet er avrundet. Pronotum er blankt svart med rundede sider. Dekkvingene er gulbrune, forholdsvis tynne med et svart årenett. De har stumpvinklede "skuldre" og er bredest et lite stykke bak roten. Beina er ganske tynne, svarte.
Systematisk inndeling
Arten blir noen ganger plassert i en stamme sammen med slekten Ochrocydus, Aciderini.
Per Stensrud
Per Tore Stensrud (født 30. april 1924, død ved skyting 6. september 1944 ved Trandumskogen) var en norsk lærling fra Oslo som var medlem av Osvald-gruppen og var aktiv som sabotør og motstandsmann under andre verdenskrig.
VM i landeveissykling 2013
VM i landeveissykling 2013 ble arrangert i Toscana i Italia i perioden 22. til 29. september.
Per Stensrud
I det illegale arbeidet gikk han under dekknavnet «Sigurd».
Stensrud ble i 1948 tildelt Krigsmedaljen post mortem for å ha kjempet og falt for Norges sak.
VM i landeveissykling 2013
Menn
De enkelte nasjonene fikk stille med følgende antall ryttere (antall på startlista i parentes): Kun 61 av de 208 startende fullførte.
Hver nasjon kunne stille med to ryttere, i tillegg til forsvarende verdensmester og «kontinent»-mestre.
35 lag stilte til start. Inviterte: De 19 UCI WorldTour-lagene (obligatorisk), 10 lag fra UCI Europe Tour, 5 lag fra hhv. UCI Asia Tour og UCI America Tour, 1 lag fra UCI Africa Tour og 1 lag fra UCI Oceania Tour. Hvert lag hadde seks ryttere, og tiden ble tatt på fjerdemann i mål.
Kvinner
Landeveisritt
Temporitt
Lagtempo
U23 (menn)
Landeveisritt Montecatini Terme–Firenze, 173,2 km
Temporitt Pistoia–Firenze, 43,5 km
Junior, menn
Lørdag, 28. september,
Montecatini Terme–Firenze, 140,1 km
Tirsdag, 24. september,
Morrpølse
Om navnet morr
Morr har opprinnelse i det norrøne ordet mǫrr, og betyr ifølge ordbøkene hakket eller malt innmat, og spekepølser laget av dette.
VM i landeveissykling 2013
Junior, menn
Firenze–Firenze, 22,0 km
Morrpølse
Om navnet morr
Morrpølse kalles også mårpølse, mørpølse eller bare morr. Sideformen mørr ble tatt ut av rettskrivningsnormen for bokmål i 2005. På nynorsk brukes også mòr. Andre navn er svinehakk, elghakk og lignende, selv om dette strengt tatt kun betegner den blandingen som er utgangspunkt for pølseproduksjonen.
VM i landeveissykling 2013
Junior, kvinner
Lørdag, 28. september,
Morrpølse
Om navnet morr
Morrpølse beskrives gjerne som cured sausage på engelsk og Kuttelwurst på tysk, selv om dette er begreper som omfatter også andre typer pølser.
VM i landeveissykling 2013
Junior, kvinner
Firenze–Firenze, 82,9 km
Morrpølse
Tradisjonell fremstilling og bruk
Morrpølse har, som andre spekepølser, sannsynligvis blitt laget i Norge helt siden vikingtiden.
Tradisjonelt ble morrpølse laget av innmat, som regel fra sau, for eksempel hjerte, lunger, nyrer, tunge, magesekk, spiserør og tarm. Dette ble malt sammen flere ganger i en kjøttkvern, eller tidligere hakket og knadd. Blandingen ble så saltet og krydret, gjerne med karve og muskat. Deretter ble blandingen malt eller presset inn i dyretarmer. Til dette ble det gjerne brukt et morrhorn, en trakt laget av kuhorn. Tarmene hadde først blitt lagt i bløt over natten og skrapt rene. De fylte pølsene ble så vasket og som regel hengt til tørk noen dager med litt varme, deretter hengt på et kjølig sted i minst en uke, men ofte i flere måneder. Noen steder ble pølsene røkt.
VM i landeveissykling 2013
Junior, kvinner
Firenze–Firenze, 16,3 km
Morrpølse
Tradisjonell fremstilling og bruk
Morrpølse har sammen med annen spekemat lenge vært en vanlig middagsrett i Norge. Morrpølse ble gjerne servert som den var. Noen steder var det vanlig å koke morrpølse før servering. Pølsene måtte da vannes ut først. Kokevannet kunne da også brukes som basis for for eksempel melkesuppe eller byggrynssuppe. Man kunne også ha morrpølse oppi selve suppa, morrpølsesuppe.
Annen bruk av morr
En variant av morrpølse er innmatpølse, som ble laget på lignende måte, bortsett fra at innmatpølser ble kokt mens de var ferske, eller tørket litt og så dampet. Kokt innmatpølse ble gjerne servert sammen med salt kjøtt og flesk. De kokte pølsene kunne også brunes og servers med brun saus og grønnsaker.
Morr, eller innmathakk, er i norsk tradisjon også brukt til ovnsretter (ovnsbakt morr) og til innmatkaker som ble tilberedt på samme måte som kjøttkaker.
I Vestfold har det vært tradisjon med kjøttmatgryte som 2. juledagsmat. Denne gryteretten inneholdt blant annet innmatpølse. Retten ble også brukt som sjømannskost.
Servering
Morrpølse kan serveres på spekefat, brukes som pålegg, kokes, dampes, stekes eller brukes som ingrediens i andre retter. På grunn av sitt høye energiinnhold er morrpølse en populær turmat.
Når morrpølse serveres på spekefat, skjæres den vanligvis i ca. 5 mm tykke skiver, i motsetning til de andre spekevarene som gjerne skjæres i svært tynne skiver.
Noen steder i Norge er det vanlig å servere morrpølse sammen med pinnekjøtt. Den dampes da litt sammen med pinnekjøttet og grilles før servering, og kalles gjerne dampemår.
Morrpølse kan også brukes som tilbehør til rømmegrøt, tomatsuppe eller raspeball. Man kan også bruke morrpølse som ingrediens for å sette en norsk vri på retter fra andre land, som pizza og tapas.
Industriell fremstilling
Det produseres en rekke typer morrpølse i Norge i dag. De fleste har svært mange ingredienser. Gildes Sognemorr har for eksempel opptil 50 forskjellige ingredienser. Speketiden er cirka tre uker. Når pølsene tørkes går råvarene delvis i selvoppløsning (autolyse) ved hjelp av enzymer.
Pølsene selges oppskåret i biter eller som hele pølsesnabber. Det er liten eller ingen eksport av morrpølse fra Norge til andre land.
Morrpølse og lungemos er i dag den eneste bruken av lunger til menneskeføde.
Tabellen nedenfor viser variasjonen i ingredienser brukt i noen av morrpølsene som er i salg.
Næringsstoffer
Morrpølse er blant de feteste pølsene som er på markedet i dag. Figuren viser en sammenligning av fettinnholdet i morrpølse og noen andre pølser, og tabellen nedenfor viser det totale næringsinnholdet i 100 g morrpølse ifølge Matvaretabellen 2006.
E. coli-skandalen i 2006
I februar 2006 skjedde et alvorlig smitteutbrudd i Norge. Til sammen 18 personer, hvorav 16 barn, ble syke etter å ha spist mat som inneholdt bakterien E. coli O103. Ett av barna døde som resultat av sykdommen. Smittekilden viste seg å være sognemorr fra ett av Gildes anlegg. Mattilsynet forbød salg av sognemorr, fjellmorr og haugpølse fra dette anlegget.
«En bondebegravelse»
«En bondebegravelse» er et maleri av den norske tegneren, illustratøren og maleren Erik Werenskiold (1855–1938) fra perioden 1883–1885. Helt fra bildet blei stilt ut på Høstutstillinga i Kristiania (Oslo) i 1885, vakte stor begeistring og blei kjøpt inn av Nasjonalgalleriet (i dag Nasjonalmuseet for kunst, arkitektur og design) samme år, har det blitt regna som et hovedverk i norsk bildekunst.
Ideen til motivet fikk Werenskiold i Vågå i Gudbrandsdalen under ei reise der i 1878. Det endelige oljemaleriet blei til i løpet av tre somre på Gvarv i Telemark.
Motiv
Maleriet framstiller ei lita gruppe bønder i helfigur. De står utendørs, oppstilt omkring ei igjenfylt grav, under en enkel begravelse i ei norsk bygd en solfylt sommerdag i siste halvdel av 1800-tallet.
På venstre side av jordhaugen står en kvinneskikkelse iført skaut, langt frynsesjal og sidt, gråblått skjørt, og en ung mann i frakk, kanskje en skolelærer eller klokker, som leser opp fra ei bok.
På den høyre sida av grava er seks menn, to av dem unge gutter og de fleste stående med bøyde nakker. Mennene er finkledt i vanlige bondedrakter uten ytterjakker og hodeplagg; de har hvite skjorter, vester, mørke langbukser. Noen har også knytta halstørkler, og tre har tollekniv hengende i sida. Den eldste av mennene holder en spade, og en, som står bak et hvitt stakittgjerde foran en stor, grønn bjørk til høyre i bildet, legger handbaken på panna. På bakken til høyre kan en også se handtaket på en spade.
Grava er markert med jord lagt opp som et stort, liggende kors oppå jordhaugen og med en liten krans på toppen og en liknende dekorasjon ved hodeenden. En kort pinne som stikker opp på midten, er satt der i påvente av at en prest seinere skal foreta den endelige gravferdseremonien og jordpåkastelsen. Begravelsen på bildet blir altså forretta uten prest. Av tittelen på maleriet, og av omgivelsene rundt grava og gravfølget på bildet, kan vi ta for gitt at gravlegginga finner sted ved et landsens kirkested.
Til venstre og bak er et par mørke kors – det ene dekorert med farger – på den grønne, frodige gravlunden, og et lavt steingjerde. Lenger bak er det utsikt mot et dalføre og grønne åser der en kan skimte en eller et par bondegårder med fram- og uthus liggende fritt på en åpen vang, og lengst vekk et blålig fjellandskap med hvit snø på toppene.
Kunsthistorisk sammenheng
Werenskiold er en av Norges mest kjente naturalistiske malere, og hans nøkterne beskrivelse av figurer og natur i «En bondebegravelse» er typisk for dette kunstsynet; i naturalismen hadde kunstnerne naturen som forbilde, og de prøvde å gjengi det de observerte så nøyaktig som mulig uten å idealisere eller abstrahere noe. Maleriet har imidlertid både fine og grove penselstrøk, og fargebruken er til en viss grad påvirka av impresjonismen.
Valg av motiv kan også beskrives som uttrykk for realismen, en betegnelse som ofte blir brukt synonymt med naturalismen. Dette var ei kunstretning som Werenskiold hadde blitt kjent med i Paris, og som ville belyse den sosiale hverdagen på en mer sannferdig måte enn den følelsesladde romantikken. Som nasjonalt landskaps- og bondemaleri kan en likevel se Werenskiolds folkelivsskildring av norsk virkelighet og bondestand i «En bondebegravelse» som ei videreføring av nasjonalromantikken i Norge.
Lars Pirak
Lars Nils Pirak (født 27. juli 1932, død 2. oktober 2008) var en samisk kunstner og duodjiutøver (kunsthåndverker) fra Jokkmokk.
Pirak vokste opp i Luovaluokta i Tuorpon sameby med en blandet lulesamisk og nordsamisk bakgrunn. Han markerte seg allerede i ung alder som kunstner, og har gjort offentlige utsmykninger ved Samernas folkhögskola i Jokkmokk og på Piteå stadshus. Han er kjent for å ha fornyet samisk kunsthåndverk, og er representert i museer over hele verden. Han fikk sitt gjennombrudd med arbeider i hard sløyd: kniver, bokser og andre arbeider i tre og reinshorn. Hans saltkarsryper i horn, med skjeskaftet formet som en bred fuglestjert, er godt kjent. Han malte både i akvarell og olje og var aktiv som joiker.
Lars Pirak ble utnevnt til æresdoktor ved Umeå universitet 2003. Tildelingen ble begrunnet med at «I sin konstnärliga gärning är Lars Pirak en förmedlare av den gamla samiska kulturen till kommande släktled». Han ble tildelt Norrbottens läns «heders- och förtjänststipendium» 2006.
Friedrich Diez
Friedrich Christian Diez (født 15. mars 1794 i Gießen i landgrevskapet Hessen-Darmstadt, død 29. mai 1876 i Bonn) var en tysk romanist. Han regnes som grunnlegger av faget romanistikk.
Roland Allen
Roland Allen (født 29. desember 1868 i Bristol i England, død 9. juni 1947 i Nairobi i Kenya) var en anglikansk prest, misjonær og missiolog.
Bakgrunn
Roland Allen var sønn av en anglikansk prest, men ble foreldreløs tidlig i livet. Han gikk på Bristol Grammar School og kunne ved hjelp av studiestipend fortsette ved St. John's College ved universitetet i Oxford. Allen studerte også ved (anglo-katolske) Leeds Clergy Training School.
Han ble presteviet i 1893.
Kinamisjonen
I to perioder virket han i det nordlige Kina for Society for the Propagation of the Gospel. Første periode var fra 1895 til 1900; det kom til sin avslutning på grunn av bokseropprøret. Under dette opprøret måtte Allen søke tilflukt i den britiske legasjon i legasjonsområdet i Beijing. Hans skildringer av denne beleiringen er blant de viktigste kilder for disse begivenheter. Han var kapellan der under meget av den beleiringen som fulgte sommeren 1900.
Etter en hvileperiode hjemme i England kom han tilbake til Kina i 1902, men måtte snart gjøre vendereis av helsegrunner.
Missiologi
Vel hjemme utviklet han nye tanker om misjonsarbeide, som stod i kontrast med meget av den missiologi som ellers var fremhersklende på den tid.
Allen ble en talsmann for at man måtte strebe etter å etablere kirker som fra begynnelsen av ville være selvfinansierende, selvutbredende og selvregjerende, tilpasset de lokale forhold på en måte som hindret at de ble blåkopier av vestlig kristendom. Disse synspunktene ble han styrket i under en reise til India i 1910 og ved senere forskning i Canada og Østafrika. På denne bakgrunn forfattet Allen boken Missionary Methods som kom ut i 1912.
Allens tilnærming søkte også næring i studiet av apostelen Paulus' misjonsmetoder slik de er beskrevet i Bibelen. Hans synsmåter ble etterhvert svært innflytelsesrike. Selv ble Allen mer og mer desillusjonert med de etablerte kirker.
Han tilbragte de siste av sine år i Kenya, der han etablerte en egen og nokså særegen kirke.
Liste over Saskatchewans viseguvernører
Saskatchewans viseguvernør er den canadiske monarkens visekongelige representant i provinsen. Embetet ble innstiftet i 1905, da Saskatchewan trådte inn i Den canadiske konføderasjonen.
Thorvald Erichsens vei (Oslo)
Thorvald Erichsens vei (1–9, ingen partallsadresser) er en vei på Skøyen (bydel Ullern) i Oslo. Den går fra litt øst for Madserud allé til Prinsessealleen.
Veien fikk navn etter maleren Thorvald Erichsen i 1940.
Helge Gaarder
Helge Gaarder (født 25. november 1953 i Oslo, død 15. mars 2004) var en norsk sanger, musiker, tekstforfatter og produsent.
Starten
Han startet sin karriere i Oslo i diverse undergrunnsband. Ett av disse, studioprosjektet Geitost, som ga ut en 7" i 1978, etter at to norske presserier hadde sagt nei (pga. tekstene). Et svensk presseri presset 500 eksemplarer (uten ps) av Geitosts eneste utgivelse.
Montasje og Cirkus Modern
Rett etter oppløsningen av Kjøtt startet alle medlemmene, unntatt Michael Krohn, opp Montasje. Deres eneste utgivelse var den eksperimentelle LP-en «Presence» (1982) med plateselskapet MAI. Han var med på prosjektet Spastisk Ekstase sammen med en rekke norske new wave-artister, som ga ut albumet «3 mord» på nå nedlagte Mind Expanding Records.
I 1983 var han med å starte Cirkus Modern sammen med Jørn Christensen, Ola Snortheim og Mari Wendelbo. Med dem ble det tre album og en 12". Her gikk det i gitarorienterte melodier med røtter til engelsk new wave. Spesielt deres første album vakte stor oppmerksomhet og ble lisensiert til Steinar Records på Island. På slutten av bandets karriere var det Forente Artister (Norges svar på Live Aid) det handlet om. Nok en gang var Gaarder lokomotivet. Han samlet en rekke av datidens kjendiser til å spille inn låten «Sammen for livet» (1985) i beste blandakormaner. Det ble en LP (og MC) samt en promo 12" ut av det. Samtidig ble det en TV-overført gigantkonsert kalt «Rock on the Dock» som en del av Forente artister-prosjektet.
Etter musikkarrieren
Etter dette trakk han seg vekk fra musikerrollen og inntok nye jaktmarker. Han var for eksempel en av initiativtakerne og drivkreftene bak stiftelsen Institutt for norsk populærmusikk. Like før han ble ansatt i Rikskonsertene i 1992 startet han Kraftensemblet. De fikk bare gitt ut utdrag fra sin kammersuite. Disse høres ut som et verk sterkt inspirert av Glenn Branca. Gjennom sitt virke i Rikskonsertene fikk han utfolde sine kreative utfall og innfall gjennom et vell av konserter, lydskulpturer, performances, produsentjobber og andre kunstneriske fremstøt. Han ble også en av drivkreftene i etableringen av technoscenen i Norge.
Privatliv
Helge Gaarder var bror av forfatteren Jostein Gaarder, sønn av pedagogen og forfatteren Inger Margrethe Gaarder og rektor Knut Gaarder.
Diskografi
Utgivelser Gaarder medvirket på som musiker og/eller vokalist:
Det er i tillegg laget promovideoer for flere låter av Cirkus Modern, Helge Gaarder solo, Forente Artister og Montasje. Det finnes en rekke bootlegs-kassetter med Kjøtt, Cirkus Modern og Montasje.
Kilder
Dette er en lett bearbeidet utgave av Tore Stemlands nekrolog som sto på trykk i Goldies.
Tenvik (Nøtterøy)
Tenvik er et tettbebygd område og en grunnkrets sørvest på Nøtterøy i Færder kommune i Vestfold, bestående av om lag 60 husstander. Fylkesvei 410 fra Stangeby via Tømmerholt ender i Tenvik, og fergen til den bilfrie øya Veierland går herfra.
Den eldste kjente skriveform av Tenvik er Þynnæuikenne (1399), senere skriftformer er Thynuigenn (1575), Thinwwiigen (1645), Thinduig (1668), Tindvig (1723) og Tinvik (1886). Den gammelnorske formen har antagelig vært Þyrnivik, hvor første ledd Þyrni betyr «sted bevokst med tornebusker».
Albania under Sommer-OL 2000
Albania under Sommer-OL 2000. Fire sportsutøvere, to menn og to kvinner, fra Albania deltok i tre grener, friidrett, skyting og vektløfting under Sommer-OL 2000 i Sydney. Det var fjerde gangen Albania deltok i et sommer-OL, de vant ingen medaljer.
Tyskland under Sommer-OL 1960
Tyskland under Sommer-OL 1960. Sportsutøvere fra Tyskland, både fra Vest-Tyskland og Øst-Tyskland, deltok i flere sporter under Sommer-OL 1960 i Roma. Tyskland ble fjerde beste nasjon med tolv gull-, nitten sølv- og elleve bronsemedaljer. Rytteren Fritz Thiedemann var landets flaggbærer under åpningsseremonien.
Bjørg Nordli-Mathisen
Bjørg Nordli-Mathisen (født 12. desember 1966 i Harstad) er en norsk smykkekunstner, bosatt i Oslo. Hun var opprinnelig tekstilkunstner, men har siden 2004 konsentrert seg om smykkedesign under merket «Bjørg Jewellery», som produserer både unika-smykker og smykkeserier i sølv, bronse og ulike edelstener. Stenene beholdes gjerne rå og uslepne, og smykkene har ofte en røff stil, til tross for de edle råvarene. Alle smykkene er håndlaget og det legges vekt på at produksjonen skal være bærekraftig.
Nordli-Mathisen er blitt internasjonalt kjent etter at artister som Robyn, Lykke Li, Madonna og Rihanna har kjøpt og båret Bjørg-smykker.
Klassisk og eksperimentelt
Nordli-Mathisen er blitt presentert som en konseptkunstner. Hun har også selv uttalt at ideen bak smykket er viktigere enn den håndverksmessige og visuelle utførelsen, og at hun leker og eksperimenterer med ulike tema i hver kolleksjon: «''Når jeg starter, jobber jeg veldig intuitivt og holder åpent for alle ideer. Ofte er det en underbevisst tanke som styrer meg i en retning, og da går jeg med den. Konseptene blir til langs veien''».
Hun presenterer to kolleksjoner hvert år: «Odyssey» og «Classic». «Odyssey», med bronse som hovedmateriale, er den mest eksperimentelle linjen, ofte med store smykker; armringer formet som ryggrader; halssmykker av hestehår, glassbeholdere med sommerfuglvinger og andre utradisjonelle materialer og utforminger.
«Classic», med sølv, gull og edelstener som materialer, står for den mer klassiske og tidløse linjen, selv om hun også her har hjertesmykker med anatomisk riktige hjerter og andre uvanlige smykker.
Tekstilkunst
Etter å ha gjennomført Strykejernet kunstskole i Oslo i 1985–86, bodde Nordli-Mathisen en tid i Paris og Milano og arbeidet som modell, samtidig som hun tegnet på fritiden. Deretter etablerte hun, på tidlig 1990-tall, kunststrikkbedriften «Maskeraden strikkeri» sammen med Hilde Malnes Mathisen. De hadde blant annet samarbeidprosjekt med kunstneren Karl Erik Harr, som designet to nye gensermodeller, én av dem med dikterpresten Petter Dass som motiv på brystet.
I perioden 1992–97 hadde hun atelier og butikk i Espergærde i Danmark, og i perioden 1997–2000 solgte hun tekstil- og designprodukter under sitt eget merke «Mariposa».
Fra og med 1992 arbeidet hun er periode med tekstilkunst kombinert med dans. Hun var blant annet festivalutstiller ved Baroniet Rosendal i 1992, med forestillingen «Tekstiler i bevegelse».
Etter å ha arbeidet som tekstilkunstner i 15 år, gikk hun i 2004 helt over til å arbeide med smykkedesign og -produksjon.
Utstillinger og utbredelse
Både som tekstil- og smykkekunstner har Nordli-Mathisen hatt utstillinger og presentasjoner i inn- og utland; først med «Maskeraden», både i Tromsø Kunstforening, under Festspillene i Nord-Norge og under Norwegische Kulturtage i Wiesbaden (1991).
I dag er Bjørg Nordli-Mathisens smykker til salgs i mer enn 30 land, blant annet gjennom en avtale med den internasjonale ungdomsklærbutikken «Urban Outfitters».
Annet
I 2001 utga hun, sammen med Ulrikka Gercke, boken Årstider med børn : eventyrlige ideer på danske Gyldendal. Den handler om å være kreativ med barn, med små midler.
I 2010 ble hun omtalt som et av årets nye talenter av den italienske utgaven av Vogue, og i I 2013 brukte skuespillerne i David Bowies video The stars hennes smykker.
Alexandra Ianculescu
Alexandra Ianculescu (født 21. oktober 1991) er en rumensk skøyteløper.
Åndelig sang
Åndelig sang (Cántico Espiritual) er en kristen tekst fra 1584, skrevet av den spanske helgenen og kirkelæreren Johannes av Korset (1542–91). Teksten består både av Johannes' dikt med denne tittelen, og en omfattende forklaring til diktet. Teksten er i sjangeren «brudemystikk» innenfor kristen mystikk, hvor forholdet mellom sjelen og Kristus fremstilles som et kjærlighetsforhold.
Andorra la Vella
Andorra la Vella («Det gamle Andorra») er hovedstaden i fyrstedømmet Andorra i Pyreneene. Byen ligger 1,029 moh ved elven Valira. Den har 19,829 innbyggere (2018). Byen med omland utgjør et av landets sju parròquies (kommuner).
Tidligere var Casa de la Vall sete for landets myndigheter.
Demografi
Folketallet i Andorra la Vella lå etter andre verdenskrig på knapt 1,000, men har deretter steget raskt i takt med moderniseringen av landet. Utbygging har medført at byområdet har utbredt seg mot Santa Coloma og Escaldes. I 2018 hadde byen 19,829 innbyggere, mens hele kommunen hadde et folketall på 22,880.
Offisielt språk er katalansk, men det snakkes også spansk og fransk.
Richard Hounslow
Richard Hounslow (født 19. desember 1981) er en britisk padler, som spesialiserer seg i slalåm. Han representerte landet sitt under Sommer-OL 2012 i London, der han tok gull i C-2.
Håkon Sunde
Håkon Marinius Sunde  (født 9. juni 1911, henrettet ved skyting 2. mars 1944 ved Trandumskogen) var en norsk sjømann, sabotør og motstandsmann mot det nasjonalsosialistiske Tyskland under andre verdenskrig.
Håkon Sunde deltok sammen med broren Asbjørn i aksjonen mot Arbeidskontoret i Pilestredet 31 i Oslo, på Hitlers fødselsdag 20. april 1943.
Han ble dømt til døden 2. mars 1944 sammen med Osvald-kameraten Johan Peter Bruun, og begge ble henrettet samme dag.
The Phoenix Foundation
The Phoenix Foundation er et band fra Wellington, New Zealand som ble dannet i 1997. Bandet har utgitt følgende album:
Togarma
Togarma er en person som nevnes i Første Mosebok i Det gamle testamente. Han listes i nasjonenes slektsliste som en av Gomers tre sønner, og som sønnesønn av Jafet (1. Mos 10:3).
Ifølge Josefus var han stamfar til frygerne.
Tradisjonelt har han blitt regnet som stamfar til tyrkisktalende folkeslag. For eksempel skriver khazarkongen Joseph følgende i khazarenes brevveksling:
1. Agiôr 2. Tirôsz 3. Avôr 4. Ugin 5. Bizel 6. Tarna 7. Kazar 8. Zagur 9. Balgôr 10. Szavvir (szabir).
Joszef Ben-Gorion: «Tugarmas ti klaner var disse: 1. Kozar 2. Pacinak 3. Aliqanosz 4. Bulgar 5. Ragbiga (Ragbina, Ranbona) 6. Turqi 7. Buz 8. Zabuk 9. Ungari 10. Tilmac (Tilmic).»
I arabiske opptegnelser er dette Togormas stammer: 1. Khazar 2. Badsanag 3. Asz-alân 4. Bulghar 5. Zabub 6. Fitrakh (Kotrakh?) 7. Nabir 8. Andsar (Ajhar) 9. Talmisz 10. Adzîgher. Den arabiske opptegnelsen legger også til en 11. klan: Anszuh.
I Esekiels bok i GT (27:14, 38:6) er etterkommerne til Togarma beskrevet som handelsfolk som drev med hester og muldyr i Tyr i Libanon og andre steder i Midtøsten. Her kan Togarma referere til armeniere eller kimmerere. Togarma identifiseres som far til Hajk, som armenere flest mener er opphav til legendene om Herkules.
I henhold til tradisjonelle opptegnelser i Armenia og Georgia er begge disse folkeslagene foruten flere andre kaukasiske folkeslag etterkommere av Togarma: (armensk: Thorgom, Թորգոմ; georgisk: Thargamos, თარგამოს). Videre kommer de lokale navnene for Armenia (Hayq) og Georgia (Kartli/Sakartvelo) tilsynelatende henholdsvis fra Togarmas' sønner, Haik (Հայք) og Kartlos (ქართლოს).
Robert Austerlitz
Robert Austerlitz (født 13. desember 1923 i București, død 9. september 1994) var en rumensk-amerikansk språkforsker. Han emigrerte til USA i 1950 og studerte under André Martinet ved Columbia-universitetet. I 1955 tok han doktorgraden med en avhandling om uralske og altaiske språk. Han var rådgiver for Interlingua-instituttet fra 1975 til sin død. I 1990 ble han president for Linguistic Society of America.
Audi S4
Audi S4 er en heftigere utgave av de ordinære modellene fra Audi som ble lansert 1991 og som fortsatt produseres. Audi produserer også en ekstremversjon av S4, Audi RS4.
Type C4
Fra starten av var Audi S4 toppmodellen av Audis storbil Audi 100 C4 som ble lansert 1989. Motoren var den samme som i den mindre sportsmodellen S2, en 2,2 liters fem-sylindret rekkemotor med doble overliggende kamaksler, 20 ventiler, turbo og en maksimal effekt på ca. 230 hk/350 nm. Senere kom det også et større motoralternativ med en 4,2-liters V8-motor med 32 ventiler og 280 hk. Modellen hadde Audis permanente firehjulsdrift Quattro som standard. Den fantes som sedan og avant.
NB! Audi 100-baserte S4 ble produsert frem til 1994, da den måtte gi plass til en ansiktsløftet versjon ved navn Audi S6 som ble basert på samme karosseri. Navnebyttet ble foretatt fordi man planla en mindre S4 basert på den kommende Audi A4 som erstatter til S2.
Type B5
Den andre generasjonen Audi S4 var en toppmodell av Audi A4 og ble presentert i 1996 som erstatter til Audi S2. Den hadde en 30-ventilers 2,7-liters V6 med dobbel turbo og utviklet 265 hestekrefter. Kraftoverføringen bestod av enten en 5-stegs automat eller en 6-girs manuell girkasse og Audis permanente firehjulsdrift Quattro som standard på denne modellen.
Produksjonen av sedan-utgaven startet i Oktober 1997, mens Audi S4 Avant ikke ble introdusert før 1998. Sent i 1999 kom faceliften (kalt 99.5), som introduserte blant annet ESP og oppgraderte eksosmanifolder på den mekaniske fronten. Resten av oppgraderingene var hovedsakelig estetiske, som nye dører, front- og baklykter utvendig, samt en del modernisering innvendig. Produksjonen opphørte i september 2001.
Pavol Hochschorner
Pavol Hochschorner (født 7. september 1979) er en slovakisk padler, som spesialiserer seg i slalåm. Han representerte landet sitt under Sommer-OL 2012 i London, der han tok bronse i C-2. Han er bror av Peter Hochschorner, som han har tre OL-gull med.
Audi S4
Type B5
I 1999 ble det presentert enda en variant kalt Audi RS4 som var tenkt som en erstatter til Audi/Porsche RS2. Denne modellen utviklet Audi selv, i motsetning til forgjengeren som ble utviklet i samarbeid med Porsche. Motoren var den samme som i Audi S4, det vil si en 30v V6-motor med dobbel turbo. Denne motoren hadde blitt trimmet ytterligere av Cosworth og ga nå hele 380 hk. Akkurat som hos forgjengeren RS2 fantes også denne modellen bare som kombi, men det finnes sedaner som er ombygde fra A4/S4. Denne modellen ble produsert stort sett uforandret frem til 2001. Audi RS4 ble produsert i 6030 eksemplarer fra 1999 til 2001 hos quattro GmbH (kjent som Audi Sport GmbH siden 2016), ett datterselskap av Audi AG som kun produserer R8 og RS-modeller.
Type B6
I 2003 kom en ny S4 basert på Audi A4 B6 som ble lansert to år tidligere. Denne modellen hadde en ny V8-motor på 4,2 liter som utviklet 344 hk. Som vanlig for å følge tradisjonene fantes denne modellen også med permanent firehjulsdrift, Quattro. I 2005 fikk Audi A4 B6 en ansiktsløftning og ble da kalt Audi A4 B7, dette året presenterte Audi den nye RS4. Den hadde en 4,2-liters FSi V8-motor som utviklet hele 420 hk og man fikk den som sedan, kombi og cabriolet. Oppfølgeren til denne kom i 2007 sammen med Audi A5-baserte RS5.
Marte Mørland
Marte Mørland (født 1982) er en norsk skuespiller og sanger fra Oslo.
Hun er utdannet ved Statens Teaterhøgskole og New York Film Academy. Sammen med brødrene Stian Mørland og Nils Petter Mørland dannet hun teatersport gruppen Familien Mørland, som vant NM i teatersport i 2003 og 2004. Hun har også medvirket i humorsendinger på NRK P3 som medlem av humorgruppen Boller og Burritos, som foruten Marte Mørland bestod av Lars Berrum og Olli Wermskog.
På Teatret Vårt i 2012 debuterte hun som skuespiller med forestillingen Blindpassasjer.
Markgjøkhumle
Markgjøkhumle blir ca. 14-15 mm.
Den 12. Razzie-utdelingen
Den tolvte Golden Raspberry Awards-seremonien ble avholdt den 29. mars 1992 på Hollywood Roosevelt Hotel i California. Utdelingen ble holdt for å presentere det dårligste filmindustrien hadde å tilby i 1991. Listen over nominerte er som følger, med «vinnerne» uthevet med fet skrift:
Verste skuespiller
Kevin Costner, Robin Hood - Tyvenes prins
Verste mannlige birolle
Dan Aykroyd, Nothing But Trouble
Verste kvinnelige birolle
Sean Young (As The Twin Who's Murdered) A Kiss Before Dying
Verste regissør
Michael Lehmann, Hudson Hawk
Verste manus
Hudson Hawk, manus av Steven E. De Souza og Daniel Waters, historie av Bruce Willis og Robert Kraft
Verste nykommer
Vanilla Ice, Cool as Ice
Verste «originale» sang
«Addams Groove» fra The Addams Family, skrevet av MC Hammer og Felton C. Pilate II
Gullstikka 2011
Gullstikka 2011 var den tiende Gullstikka-utdelingen og ble arrangert 15. april 2012.
Berlin Ostbahnhof
Berlin Ostbahnhof (tidligere Schlesischer Bahnhof) er en jernbanestasjon i Berlin som historisk har vært kjent under flere navn.
Under byggingen av Berliner Stadtbahn i 1882 ble den opprinnelige endestasjonen gjort til en gjennomgangsstasjon. Under bygningsarbeidene ble persontrafikken ledet til Ostbahnhof noen hundre meter nord for Cüstriner Platz. Samtidig ble skinnegangen til Preußische Ostbahn flyttet fra Ostbahnhof til Schlesischer Bahnhof. Etter gjenåpningen av Schlesischer Bahnhof ble den gamle Ostbahnhof stengt.
I 1998 fikk den navnet Berlin Ostbahnhof.
Jernbanestasjonen er en av de viktigste i det østlige Berlin. Den har ni spor, derav fire for S-Bahn (forstadstog) og to for gjennomgangstog.
Fra 1903 fantes det nord for Schlesischer Bahnhof et spor kalt Wriezener Bahnsteig, som fra 1924 ble en egen stasjon kalt Wriezener Bahnhof, brukt for persontrafikk i retning Wriezen. Stasjonen ble 31. desember 1949 stengt for persontrafikk og senere bare brukt for posttrafikk.
Trond Are Anti
Trond Are Anti (født 7. desember 1973) er en norsk samisk politiker som er nestleder i Norske Samers Riksforbund og sametingsrepresentant fra Østre valgkrets i perioden 2009-2013, der han er medlem i oppvekst-, omsorg- og utdanningskomiteen. Han er også kommunestyremedlem i Tana kommune for Samefolkets parti. Han er en av syv representanter fra Sametinget i Samisk parlamentarisk råd.
Anti er bosatt i Polmak i Tana kommune og er rektor på Sameskolen i Tana. Som utdanning har han 4-årig lærerutdanning og hovedfag i samisk (cand.philol).
Han er gift og har tre barn.
Mike Newell
Michael Cormac Newell (født 28. mars 1942 i St. Albans Hertfordshire) er en britisk filmregissør og produsent for video og TV.
Newell ble utdannet ved St Albans School og Magdalene College ved University of Cambridge. Han har også deltatt på et tre års kurs ved Granada Television.
I 2005 ble Newell ble den første britiske regissøren for Harry Potter, da han regisserte filmen Harry Potter og Ildbegeret.
The Confidence Game
The Confidence Game er et musikkalbum med Stephen Ackles, utgitt den 23. oktober 2015.
Jerica Tandiman
Jerica Tandiman (født 2. november 1994) er en amerikansk skøyteløper.